b'\n_START_ARTICLE_\nVolastonit\n_START_SECTION_\nSestava\n_START_PARAGRAPH_\nVolastonit je sestavljen iz dveh glavnih komponent: CaO in SiO\xe2\x82\x82. V \xc4\x8distem mineralu je vsebnost obeh kompomnent pribli\xc5\xbeno enaka: 48,3% CaO in 51,7% SiO2. Kalcij je lahko, na primer v rodonitu,  delno zamenjan z  \xc5\xbeelezom, manganom in magnezijem._NEWLINE_Volastonit lahko tvori niz trdnih raztopin CaSiO\xe2\x82\x83 - FeSiO\xe2\x82\x83 in MnSiO\xe2\x82\x83 - CaSiO\xe2\x82\x83.\n_START_SECTION_\nStruktura\n_START_PARAGRAPH_\nVolastonit kristalizira v Triklinski triklinskem kristalnem sistemu s \xc5\xa1estimi osnovnimi enotami v osnovni celici. Mineral so zaradi razmerja Si:O = 1:3 uvr\xc5\xa1\xc4\x8dali med piroksene, dokler niso leta 1931 ugotovili, da so v volastonitu vsi trije tetraedri [SiO\xe2\x82\x82] vgrajeni v polimerno verigo, medtem ko sta v piroksenih vgarajena samo dva.\n_START_SECTION_\nUporaba in proizvodnja\n_START_PARAGRAPH_\nVolastonit je zaradi velike bistrosti in beline, majhnega navzemanja vode in olja in majhne vsebnosti hlapnih komponent zelo uporaben predvsem v industriji keramike, zavornih oblog in sklopk, predelavi kovin ter polnilo za barvne premaze, papir in plastiko. Ve\xc4\x8dina volastonita se porabi v industriji kerami\xc4\x8dnih plo\xc5\xa1\xc4\x8dic. Bolj ne\xc4\x8dist mineral se uporablja v proizvodnji kamene volne in kot okrasni kamen v gradbeni\xc5\xa1tvu._NEWLINE_Najve\xc4\x8dji proizvajalec volastonita je Kitajska, ki proizvede ve\xc4\x8d kot plovico svetovne proizvodnje (300.000 t/leto). Sledijo ji Indija (177.000 t), Mehika (43.000 t) in Finska (20.000 t).'